Ferenc Puskás

**Ferenc Puskás** (rođ. Ferenc Purczeld, mađ. Puskás Ferenc, Kispest, 2. travnja 1927. - Budimpešta, 17. studenog 2006.), mađarski nogometaš i trener.

Smatra se najboljim nogometašem ikada, i najučinkovitijim napadačem. Nastupajući za mađarske i španjolske klubove, postigao je 511 golova iz 533 utakmice.

Za mađarsku reprezentaciju igrao je od 18. godine i postigao 83 gola od 84 utakmice. Bio je član čuvene "Mađarske konjice". 1956. godine iz tadašnje komunističke Mađarske odlazi u Španjolsku i igra za španjolski Real Madrid zajedno s Alfredo di Stefanom, Francisco Gentom, Raymond Kopom i José Santamariom. Igrao je i za španjolsku reprezentaciju. Dok je igrao za Real Madrid tri puta je proglašavan najboljim španjolskim strijelcem. Prema znalcima, imao je najjači udarac lijevom nogom.

1999. godine , Puskás je izabran za šestog igrača 20. stoljeća, iza Pelea, Johana Cruyffa, Franza Beckenbauera, Alfreda Di Stefana i Diega Maradone.

## Igračka karijera
Puskás je rođen u Kispestu kao . Počeo je karijeru kao junior u nogometnom klubu Kispest AC. Legenda kaže da je igrao pod pseudonimom *Miklós Kovács* prije nego je zvanično potpisao ugovor kao dvanaestogodišnjak.

Puskás je svoj premijerni nastup za mađarsku nogometnu vrstu ostvario 20. kolovoza 1945. godine u susretu protiv Austrije. Postigao je i gol za pobjedu svoje momčadi od 5:2.
Njegovi rekordi uključuju dva hattricka protiv Austrije, hattrick protiv Luksemburga i 4 gola u utakmici gdje su Mađari pobjedili Albaniju 12:0.
Na Olimpijskim igrama u Helsinkiju Mađarska je u finalu dobila Jugoslaviju 2:0, a Puskás je na olimpijskom turniru postigao 4 gola.
Nogometnoj naciji, Engleskoj, *Laka konjica* 2 puta je očitala pravu nogometnu lekciju. 1953. godine na Wembley stadionu, Mađarska je pobjedila 6:3, a na susretu u Budimpešti 1954. bilo je 7:1. Puskaś je na obje utakmice postigao po 2 gola.

Na svjetskom nogometnom prvenstvu Puskás je dao 3 gola u 2 utakmice, gdje su Mađari ostvarili dvije lake pobjede: 9:0 protiv Južne Koreje i 8:3 protiv Zapadne Njemačke. Na utakmici s Njemačkom ozlijedio je gležanj, pa je propustio sljedeće dvije utakmice, protiv Brazila i Urugvaja.
U finalu je Laka konjica igrala opet protiv Njemačke. Mađarska je povela već u 6. minuti i činilo se da će to biti još jedna lagana pobjeda. No, dogodilo se veliko iznenađenje! Njemačka je preokrenila rezultat i pobjedila 3:2.

1958. godine pridružuje se velikom Real Madridu i nastavlja svoju veličanstvenu karijeru. U prvoj sezoni igranja za Real postigao je čak četiri hat-tricka. Ekipa Elchea će ga pamtiti po tome što im je u dvije utakmice utrpao 9 pogodaka! Četiri pogotka u sezoni 1960./61., te u narednoj još 5.
1963. postigao je 2 hattricka protiv vječitih suparnika - Barcelone. Jedan na Bernabéu i jedan na Camp Nou.
Igrajući 8 sezona za Real Madrid, nastupio je u 180 prvenstvenih utakmica i postigao 156 golova. Zabio je 20 ili više golova u prvih 6 sezona. Sa Realom je osvojio naslov državnog prvaka 5 puta i 1 kup kralja. U finalu tog kupa zabio je oba zgoditka u pobjedi protiv Seville.

Igrao je, također, i 39 utakmica za Real u europskim kupovima i postigao 35 golova. 
Nastupao je i za španjolsku reprezentaciju. Predstavljao ju je na Svjetskom nogometnom prvenstvu 1962. godine, ali nije postigao nijedan pogodak.

## Život poslije nogometa

U njegovu čast, *Népstadion* u Budimpešti je 2002. godine preimenovan u *Ferenc Puskás Stadion*. Od strane Mađarskog nogometnog saveza proglašen je najboljim mađarskim igračem u zadnjih 50 godina. 
2000. godine dijagnosticirana mu je Alzheimerova bolest zbog koje je primljen u bolnicu u Budimpešti na intezivnu njegu 13. rujna 2006. godine, gdje je i umro 17. studenog iste godine.

Dan njegovog sprovoda 9. prosinca bio je proglašen nacionalnim danom žalosti u njegovoj rodnoj zemlji. Puskás je bio pokopan uz sve državne počasti u kripti bazilike Svetog Stjepana u Budimpešti.